OKRESNÁ PROKURATÚRA RUŽOMBEROK 
Dončova 8, 034 53 Ružomberok 1

Číslo: 2 Pv 310/14/5508	Ružomberok 25.05.2016 
EEČ: 2-42-41-2016

U Z N E S E N I E

Trestná vec:	Neznámy páchateľ 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Ružomberok 
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:  
Neznámy páchateľ
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
biologický otec dieťaťa (XXXXX, nar. XXXXXi, trvalo bytom Česká republika, XXXXX č. XXXXX, občan Českej republiky) si neplnil svoju zákonom uloženú povinnosť vyživovať iného a to svoje deti XXXXX, nar. XXXXX a  XXXXX XXXXX nar. XXXXX sumou 70 eur na každého z nich, ktoré má poukazovať vždy do každého 15-ho dňa v mesiaci vopred k rukám matky od 06.06.2014 a to na základe rozsudku Okresného súdu Ružomberok č.k.9P/6/2014-34 zo dňa 23.04.2014, ktorý nadobudol právoplatnosť dňa 05.06.2014, pričom si svoju vyživovaciu povinnosť riadne neplnil od 06.06.2014 do 30.04.2015 s výnimkou mesiacov jún 2014, kedy uhradil na výživnom sumu vo výške 28 eur, november 2014 sumu 107 eur, marec 2015 sumu 288 eur, čím ostal dlhovať na ich výžive sumu vo výške 1117 eur k rukám matky XXXXX, nar. XXXXX trvale bytom Ružomberok, toho času bytom Ružomberok, XXXXX, takto stanovené výživné neplatil napriek tomu, že mu k úhrade výživného nebránila žiadna závažná prekážka,
  
lebo trestné stíhanie je neprípustné, preto že  tak ustanovuje medzinárodná zmluva.  
 
Odôvodnenie:

Poverený príslušník Obvodného oddelenia PZ Ružomberok uznesením číslo ČVS:ORP-477/OO-RK-2014 zo dňa 01.10.2014 podľa § 199 ods. 1 Trestného poriadku  začal  trestné stíhanie za prečin zanedbania povinnej výživy podľa § 207 ods. 1 Trestného zákona na tom skutkovom základe, že 

biologický otec dieťaťa (XXXXX, nar. XXXXX trvalo bytom XXXXX republika, XXXXX č. XXXXX občan Českej republiky) si neplní svoju zákonom uloženú povinnosť vyživovať iného a to svoje deti: XXXXX, nar. XXXXX a na XXXXX nar. XXXXX sumou 70 eur na každého z nich, ktoré má poukazovať vždy do každého 15-ho dňa v mesiaci vopred k rukám matky od 03.02.2014 a to na základe rozsudku Okresného súdu Ružomberok č.k.XXXXX, ktorý nadobudol právoplatnosť dňa 05.06.2014 a vykonateľnosť dňa 20.05.2014, pričom si svoju vyživovaciu povinnosť riadne neplní od 03.02.2014 do 02.01.2015 s výnimkou mesiacov jún 2014, kedy uhradil na výživnom sumu vo výške 28 eur, čím takto ostal dlhovať na ich výžive sumu vo výške 1092 eur k rukám matky XXXXX, nar. XXXXX, trvale bytom XXXXX, prechodne bytom XXXXX

Poverený príslušník Obvodného oddelenia PZ Ružomberok uznesením číslo XXXXX zo dňa 04.12.2014 podľa § 228 odsek 2 písmeno d) Trestného poriadku prerušil trestné stíhanie v predmetnej trestnej veci, lebo sa navrhuje odovzdanie trestného stíhania do cudziny. 

	Na základe žiadosti tunajšej prokuratúry o prevzatie trestného oznámenia zo dňa 02.01.2015 na podozrivého občana Českej republiky XXXXX, nar. XXXXXola predmetná trestná vec s odkazom na ustanovenia článku 21 odsek 1 Európskeho dohovoru o vzájomnej pomoci v trestných veciach podpísaného 20.04.1959 v Štrasburgu a článku 6 článku odsek 1 Dohovoru o vzájomnej  pomoci v trestných veciach medzi členskými štátmi Európskej únie z 29. mája 2000  prevzatá Okresným  štátnym zastupiteľstvom Plzeň-město, Česká republika.

	Tunajšej prokuratúre bol Okresným  štátnym zastupiteľstvom XXXXX  doručený rozsudok Okresného súdu XXXXX sp. zn. XXXXX zo dňa XXXXX, právoplatný dňa 05.01.2016, ktorým bol obžalovaný XXXXX, nar. XXXXX v XXXXX oslobodený spod obžaloby, ktorou mu bolo kladený za vinu neplnenie vyživovacej povinnosti na maloleté deti XXXXX a  XXXXX XXXXX v období od  06.06.2014 do 30.04.2015, lebo trestnosť činu zanikla. Toto rozhodnutie predstavuje prekážku právoplatne rozhodnutej veci (res iudicata).

Podľa článku 35 odsek 1 písmeno a) Európskeho dohovoru o odovzdávaní trestného konania zo dňa 15.05.1972, ktorý ratifikovala Slovenská republika i Česká republika, osobu, nad ktorou bol vynesený právoplatný a vykonateľný rozsudok, nemožno pre ten istý čin ani stíhať ani odsúdiť ani na nej nemožno vykonať trest v inom zmluvnom štáte, pokiaľ bola zbavená viny. Tento dohovor sa považuje za medzinárodnú zmluvu, ktorá ustanovuje neprípustnosť trestného stíhania. 

Podľa § 9  odsek 1 písmeno g) Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva. Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
   
Vzhľadom k vyššie uvedeným skutočnostiam, keďže s odkazom na citovaný článok medzinárodnej zmluvy nemožno za daného procesného stavu pokračovať v trestnom stíhaní na území Slovenskej republiky, rozhodla som tak, ako je uvedené vo výrokovej časti tohto uznesenia 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Mária Štupáková 
prokurátorka